wickkiey/tamil-wikipedia-chunked huggingface dataset:
# விசித்ரா

**விசித்ரா** (*Vichithra*) என்பவர் இந்தியத் திரைப்பட நடிகையாவார். இவர் தமிழ், தெலுங்கு, மலையாளம், கன்னடம் என தென்னிந்திய மொழிகளில் நடித்துள்ளார். நகைச்சுவை, குணச்சித்திரம் மற்றும் எதிர்நாயகி வேடங்களில் நடித்துள்ளனர்.
# விசித்ரா

## திரை வாழ்க்கை

விசித்ரா பத்தாவது படிக்கும் பொழுது போர்க்கொடி என்ற படத்தில் நடித்தார். அப்படம் வெளியாகவில்லை. அதன் பிறகு இயக்குநர் ஜாதி மல்லி திரைப்படத்தில் நடித்தார். இயக்குநர் பிரதாப் போத்தனின் ஆத்மா திரைப்படத்தில் ஒரு பாடலுக்கு ஆடினார். அந்த திரைப்படம் நல்வாய்ப்புகளை பெற்று தந்தது.  
இவருக்கு திருமணம் ஆனதும், நடிப்பதை விட்டு புனேவில் தங்கிவிட்டார்.
# விசித்ரா

## தொலைக்காட்சித் தொடர்

சன் தொலைக்காட்சியில் வேணு அரவிந்த் அவர்களுக்கு இணையாக வாழ்க்கை என்ற தொலைக்காட்சி தொடரில் நடித்தார்.
மாமி சின்ன மாமி என்ற தொலைக்காட்சி தொடரில் நடித்துள்ளார். 2019 இல் சன் தொலைக்காட்சியில் தொலைக்காட்சி தொடரில் நடித்து வருகிறார்.
# விசித்ரா

## குடும்ப வாழ்க்கை

விசித்ரா நடிகரான வில்லியம்ஸ் என்பவரின் மகளாவார். வில்லியம்ஸ் மனிதரில் இத்தனை நிறங்களா திரைப்படத்தில் நடித்துள்ளார். பிறகு ஆல் இந்தியா ரேடியோவில் வேலை கிடைத்தமையால் அதிகம் நடிக்கவில்லை. விசித்திராவுக்கு இரு சகோதரிகளும், ஒரு சகோதரனும் உள்ளார்கள்.  
விசித்திரா பத்தாவது படிக்கும் போது திரைதுறைக்கு வந்தமையால் படிப்பினை தொடர இயலவில்லை. பிறகு தபால் முறை படிப்பின் மூலமாக பி.ஏ.சைக்கலாஜி, எம்.எஸ்.சி சைக்கோ தெரபி கவுன்சலிங் ஆகிய படிப்புகளை முடித்துள்ளார்.
# விசித்ரா

## திரைப்படங்கள்

| ஆண்டு | படங்கள் | கதாப்பாத்திரங்கள் | மொழி | குறிப்பு |
| --- | --- | --- | --- | --- |
| 1991 | *போர்க்கொடி* | செம்பா | தமிழ் | வெளிவராத திரைப்படம் |
| 1992 | *அவள் ஒரு வசந்தம்* | சிறீதேவி | தமிழ் | ஜெயந்தி என்ற பெயரில் |
| 1992 | *சின்னத்தாயி* | பொன்னம்மா | தமிழ் |  |
| 1992 | *தலைவாசல்* | "மடிப்பு" ஹம்சா | தமிழ் |  |
| 1992 | *தேவர் மகன்* | தமிழ் |  |  |
| 1992 | *எழமேடம்* | சிறீதேவி | மலையாளம் |  |
| 1993 | *அமராவதி* | தமிழ் | சிறப்புத் தோற்றம் |  |
| 1993 | *சபாசு பாபு* | அம்சா | தமிழ் |  |
| 1993 | *எங்க முதலாளி* | காவேரி | தமிழ் |  |
| 1993 | *ஜாதி மல்லி (திரைப்படம்)* | சாவித்ரி | தமிழ் |  |
| 1994 | *ரசிகன் (திரைப்படம்)* | இராணி | தமிழ் |  |
| 1994 | *இராவணன்* | சுந்தரி | தமிழ் |  |
| 1993 | *ஆத்மா* | தமிழ் | சிறப்புத் தோற்றம் |  |
| 1993 | *ராஜாதி ராஜ ராஜ குலோத்துங்க ராஜ மார்த்தாண்ட ராஜ கம்பீர காத்தவராய கிருஷ்ண காமராஜன்* | தமிழ் | சிறப்புத் தோற்றம் |  |
| 1994 | *வீரா* | தமிழ் | சிறப்புத் தோற்றம் |  |
| 1994 | *மணிரத்னம்* | தமிழ் | சிறப்புத் தோற்றம் |  |
| 1994 | *வண்டிச்சோலை சின்ராசு* | தமிழ் | சிறப்புத் தோற்றம் |  |
| 1994 | *அமைதிப்படை (திரைப்படம்)* | தமிழ் | சிறப்புத் தோற்றம் |  |
| 1995 | *முத்து* | ரதிதேவி | தமிழ் |  |
| 1995 | *வில்லாதி வில்லன்* | அம்சவள்ளி | தமிழ் |  |
| 1995 | *அசுரன்* | பாலாமணி | தமிழ் |  |
| 1995 | *சீதனம் (திரைப்படம்)* | சரசு | தமிழ் |  |
| 1995 | *ரகசிய போலீஸ் (1995 திரைப்படம்)* | Ezhilarasi | தமிழ் |  |
| 1995 | *பெரிய குடும்பம்* | பாப்பம்மா | தமிழ் |  |
| 1995 | *தொட்டாசிணுங்கி (திரைப்படம்)* | மோனிகா | தமிழ் |  |
| 1995 | *போக்கிரி ராஜா* | சித்ரா | தெலுங்கு |  |
| 1996 | *மாப்பிள்ளை மனசு பூப்போல* | Ganga | தமிழ் |  |
| 1996 | *ராஜாளி* | தமிழ் |  |  |
| 1996 | *செல்வா* | ஜோதி | தமிழ் |  |
| 1997 | *சாதி சனம்* | தமிழ் |  |  |
| 1997 | *எட்டுப்பட்டி ராசா* | தமிழ் | சிறப்புத் தோற்றம் |  |
| 1997 | *ராசி* | தமிழ் | சிறப்புத் தோற்றம் |  |
| 1997 | *சிஷ்யா* | தமிழ் | சிறப்புத் தோற்றம் |  |
| 1997 | *சாம்ராட்* | தமிழ் | சிறப்புத் தோற்றம் |  |
| 1997 | *காதல் பள்ளி* | மைனா | தமிழ் |  |
| 1998 | *பொன்மானைத் தேடி* | தமிழ் |  |  |
| 1998 | *எல்லாமே என் பொண்டாட்டிதான்* | லைலா குமாரி | தமிழ் |  |
| 1998 | *கிழக்கும் மேற்கும்* | வள்ளி | தமிழ் |  |
| 1998 | *கிங்* | விசித்திரா | கன்னடம் |  |
| 1998 | *பொன்னு வெளையிற பூமி* | தமிழ் | சிறப்புத் தோற்றம் |  |
| 1998 | *பூந்தோட்டம்* | தமிழ் | சிறப்புத் தோற்றம் |  |
| 1998 | *ஹரிச்சந்திரா* | தமிழ் | சிறப்புத் தோற்றம் |  |
| 1999 | *தொடரும்* | Radha | தமிழ் |  |
| 1999 | *அடுத்தக் கட்டம்* | தமிழ் |  |  |
| 1999 | *முதல் எச்சரிக்கை* | பாரதி | தமிழ் |  |
| 1999 | *சுயம்வரம்* | விசித்திரா | தமிழ் |  |
| 1999 | *உனக்காக எல்லாம் உனக்காக* | Prostitute | தமிழ் |  |
| 1999 | *பொம்பளைங்க சமாச்சாரம்* | தமிழ் |  |  |
| 1999 | *பொண்ணு வீட்டுக்காரன்* | Diana | தமிழ் |  |
| 1999 | *ஜெயம்* | அமுதா | தமிழ் |  |
| 1999 | *கண்மணி உனக்காக* | தமிழ் |  |  |
| 2000 | *பெண்கள்* | மங்களம் | தமிழ் |  |
| 2000 | *கந்தர்வ ராத்திரி* | மேனகா | மலையாளம் |  |
| 2001 | *என் இனிய பொன் நிலாவே* | விபச்சாரம் | தமிழ் |  |
| 2001 | *கிருஷ்ணா கிருஷ்ணா* | ருக்மணி | தமிழ் |  |
| 2001 | *சீறிவரும் காளை* | நந்தினி | தமிழ் |  |
| 2001 | *தீர்ப்புகள் மாற்றப்படலாம்* | காவல் ஆய்வாளர் இலட்சுமி | தமிழ் |  |
| 2002 | *இரவு பாடகன்* | சுந்தரி | தமிழ் | } |
# விசித்ரா

## திரைப்படங்கள்

### தொலைக்காட்சி

| ஆண்டு | நாடகம் | கதாப்பாத்திரம் | மொழி | தொலைக்காட்சி |  |
| --- | --- | --- | --- | --- | --- |
| 2019– தற்போது | *ராசாத்தி* | சிந்தாமணி | தமிழ் | சன் தொலைக்காட்சி | } |
# ஈசன் (திரைப்படம்)

**ஈசன்** (Essan). 2010 இல் வெளிவந்தத் தமிழ்த் திரைப்படமாகும். இயக்குநர் எம். சசிகுமார் தன்னுடைய முதல் படமான *சுப்ரமணியபுரம்*. படத்தின் வெற்றிற்குப் பிறகு இரண்டாவது படமாக அவரே இதை தயாரித்து இயக்கியுள்ளார். இப்படத்தில் சமுத்திரக்கனி, வைபவ், தயாரிப்பாளர் ஏ. எல். அழகப்பன், அபினயா, அபர்ணா பாஜ்பாயி ஆகியோர் முக்கிய கதாபாத்திரங்களிலும், பல புதுமுகங்களும் நடித்துள்ளனர். ஈசன் என்ற பெயருக்கு முன்னர் இப்படத்திற்கு *நகரம்* அல்லது *ஆகச்சிறந்தவன்* என்ற பெயர் வைக்க திட்டமிடப்பட்டது. இது 2010 டிசம்பர் மாதம் 17 ந்தேதி வெளிவந்தது.
# ஈசன் (திரைப்படம்)

## கதைச்சுருக்கம்

ஒரு விடுதியில் ஆண்கள் மற்றும் பெண்கள் அனைவரும் மகிழ்ச்சியான நடனத்தில் ஈடுபட்டுள்ளனர், அங்கே செழியனால் (வைபவ் ரெட்டி) நடந்த சண்டையில் ஒரு பெண்ணின் மரணம் சம்பவிக்கிறது. செழியனின் (வைபவ் ரெட்டி) செல்வாக்கின் காரணமாக, அப்பகுதியின் காவல்துறை உதவி ஆணையர் சங்கைய்யா (சமுத்திரகனி), இவ்வழக்கினை திரும்பப் பெற தள்ளப்படுகிறார். செழியன் மற்றும் அவனது நண்பர்கள் பல கொலைகள் செய்தாலும் ஊழல் அரசியல்வாதியான செழியனின் அவனது தந்தை தெய்வக நாயகம் தனது பதவியை பயன்படுத்தி அவர்களை பிணையில் எடுத்து விடுவார்.  
செழியன் கர்நாடகவைச் சேர்ந்த தொழிலதிபரின் மகள் ரேஷ்மா (அபர்ணா பாஜ்பாயி) என்ற பெண்ணின் மீது காதல் கொள்கிறான். இவர்களின் திருமணத்திற்கு இரு வீட்டாரும் ஒப்புக் கொள்வதற்கு முன்னர் சில அரசியல் நாடகங்கள் நடைபெறுகின்றன. இந்த அரசியல் நாடகத்தில் சங்கைய்யா தான் பயன்படுத்தப்பட்டதை அறிந்து கோபமடைகிறார், ஆனாலும் அவருடைய மேல் அலுவலரால் தடுக்கப்படுகிறார். இந்நிலையில் செழியன் மர்மமான முறையில் கடத்தப்படுகிறார். இது குறித்து அதிகாரப் பூர்வமற்ற விசாரணையை சங்கைய்யா தொடங்க, அதன் முடிவில் பதினோராம் வகுப்பு படிக்கும் ஈசன் என்ற மாணவன் இதில் ஈடுபட்டிருப்பதை கண்டறிகிறார்.  
ஈசனின் தந்தை அவர்களுடைய சொந்த கிராமத்தில் அரசாங்க ஊழியராக இருக்கிறார், அவனுக்கு பள்ளியில் படிக்கும் பூரணி என்ற வாய் பேச முடியாத சகோதரி (அபிநயா) இருக்கிறாள். பூரணி தனது படிப்பு முடிந்ததும், மேற்படிப்பினைத் தொடர சென்னை செல்கிறாள். பூரணியின் வகுப்பு தோழிகள் அனைவரும் பணக்காரர்களாகவும், மதுவிற்கு அடிமையானவரகளாகவும் இருக்கிறார்கள். அவள் தனது வகுப்பு தோழிகளால் ஒரு விருந்திற்கு அழைத்துச் செல்லப்படுகிறாள், அங்கே செழியன் மற்றும் அவரது நண்பர் வினோத் ஆகியோரால் பாலியல் பலாத்காரம் செய்யப்படுகிறாள். ஈசன் குடும்பத்தினரால் இச்சம்பவத்தை சமாளிக்க இயலாமல், அனைவரும் விஷம் குடித்து தற்கொலை செய்து கொள்ள முடிவெடுக்கிறார்கள். விஷம் கலந்த காபியை சிறிய அளவில் பருகியதால் ஈசன் உயிர் பிழைக்கிறான்.  
பூரணியின் தோழி சியாமளா அவனைச் சந்தித்து என்ன நடந்தது என்பதை வெளிப்படுத்துகிறாள். அவன் சகோதரியின் மேல் கொண்ட பாசம் காரணமாக, குற்றவாளிகளை பழிவாங்க தீர்மானிக்கிறான். கணினி தொழில்நுட்பத்தின் உதவியுடன் ஆன்லைன் மூலம் மருந்தினை மாற்றி வினோத் மருத்துவ விபத்தில் இறந்தவிட்டதாக சித்தரித்து கொல்லப்படுகிறான். மேலும் செழியனை கடத்திச் சென்று தாக்குகிறான் என விசாரணையின் மூலம் ஈசனின் கதை சங்கையாவிற்கு தெரியவருகிறது. அங்கே வந்த தெய்வ நாயகமும் அவரது உதவியாளரும் செழியனின் இறந்த உடலை காண்கின்றனர். அவர்கள் சங்கைய்யாவை தாக்கி, ஈசனை நெருப்பில் தள்ளிவிட முயல்கின்றனர். சங்கைய்யா, அவர்களை துப்பாக்கியால் சுட்டு ஈசனை காப்பாற்றுகிறார். இறுதியாக ஈசன் சீர்திருத்த மையத்தில் அனுமதிக்கப்படுகிறார். சங்கையா ஈசனின் குடும்பத்தாரை சந்திக்கிறார்.
# ஈசன் (திரைப்படம்)

## நடிகர்கள்

- காவல்துறை உதவி ஆணையர் சங்கைய்யாவாக சமுத்திரக்கனி
- செழியனாக வைபவ்
- அமைச்சர் தெய்வ நாயகமாக ஏ. எல். அழகப்பன்
- பூரணியாக அபினயா
- ரேஷ்மாவாக அபர்ணா
- செழியனின் தாயாக துளசி
# ஈசன் (திரைப்படம்)

## தயாரிப்பு

நடிகர் விக்ரம் 2009 ல் தனது சொந்தத் தயாரிப்பில் இப்படத்தை ஆரம்பித்தார். 90 சதவீத படப்பிடிப்பு முடிவடைவதற்கு முன்னர் படத்தின் செலவுகள் அதிகரித்ததால், இதிலிருந்து விலகிக் கொண்டார். பின்னர், இறுதியில் அவரிடமிருந்து வாங்கி இயக்குநர் சசிகுமார் படத்தை முடித்து வெளியிட்டார்.
# ஈசன் (திரைப்படம்)

## ஒலிப்பதிவு

*ஈசன்* படத்தின் இசைத் தொகுப்பானது சுப்பிரமணியபுரம் படத்திற்காக எம். சசிகுமார் உடன் பணியாற்றிய ஜேம்ஸ் வசந்தன் என்பவரால் இசையமைக்கப்பட்டது. பாடல் வெளியீட்டு விழா 2010 நவம்பர் 19 அன்று, சென்னையில் சத்யம் சினிமாஸில் நடைபெற்றது. இந்தியத் திரைப்பட பிரபலங்களான கே. பாலச்சந்தர், பாலா மற்றும் அமீர் சுல்தான் மலையாள இயக்குநர் ரஞ்சித், தெலுங்கு இயக்குநர் திரிவிக்ரம் ஸ்ரீனிவாஸ் மற்றும் கன்னட இயக்குநர் யோகராஜ் பட் போன்றோர் அவ்விழாவில் பங்கேற்றனர்.
# சீறிவரும் காளை

**சீறிவரும் காளை** (*Seerivarum Kaalai*) 2001 ராமராஜன் எழுதி இயக்கிய திரைப்படமாகும். இதில் சேது படப்புகழ் அபிதா நடித்துள்ளார். மனோரம்மா, மன்சூர் அலி கான், ஆனந்த் ராஜ்.
# சீறிவரும் காளை

## நடிகர்கள்

- ராமராஜன் - காளையன்
- அபிதா - காமாட்சி
- அலெக்ஸ்
- ஆனந்த் ராஜ் (நடிகர்)
- செந்தில்
- எஸ். எஸ். சந்திரன்
- மனோரமா
- விசித்ரா - நந்தினி
# டையசிரிடின்கள்

**டையசிரிடின்கள்** (*Diaziridines*) என்பவை ஒரு மூன்று உறுப்பினர் வளையத்தில் இரண்டு நைட்ரசன் அணுக்கள் இடம்பெற்றுள்ள பல்லினவளையச் சேர்மங்களாகும். இவற்றை ஐதரசீன்களின் திரிபாக வகைப்படுத்த இயலும். வளைய திரிபின் காரணமாக நைட்ரசன் அணுக்கள் நிலையான எலக்ட்ரான் அமைப்பைக் கொண்டுள்ளன. இதனால் ஒருபக்க, மறுபக்க மாற்றியன்கள் தோன்றுகின்றன. இ. சிகிமிட்சால் உருவாக்கப்பட்ட தயாரிப்பு முறையில் வழக்கமாக டையசிரிடின்கள் தயாரிக்கப்படுகின்றன. இதற்காக ஒரு கார்பனைல் சேர்மம் அமோனியாவுடன் சேர்த்து சூடாக்கப்படுகிறது. அல்லது முதல்நிலை அலிபாட்டிக் அமீன் மற்றும் ஐதராக்சிலமீன்-ஓ-சல்போனிக் அமிலம் போன்ற அமினேற்ற முகவர்களை இலேசான கார நிபந்தனைகளில் வினைபுரியச் செய்து தயாரிக்கப்படுகிறது . இறுதி படிநிலையானது அமினால் மூலகூறிடை வளையமாதல் வினையை அடிப்படையாகக் கொண்டதாகும்.
# டையசிரிடின்கள்

## வினைகள்

- பதிலீடு செய்யப்படாத டையசிரிடின்கள் பெரும்பாலும் நேரிடையாக நிலையான அசிரிடின்களாக ஆக்சிசனேற்றம் செய்யப்படுகின்றன. (I<sub>2</sub>/NEt<sub>3</sub>)
- மின்னணு கவரிகளான கீட்டோன்கள் அல்லது ஐசோசயனேட்டுகளுடன் சேர்ந்து வளைய விரிவாக்க வினைகளில் ஈடுபடுகின்றன.
- சில வழிப்பெறுதிகள் நரம்பு மண்டல அளவில் செயல்திறன் மிகுந்துள்ளன.
# டிரையெத்தில் போரேட்டு

**டிரையெத்தில் போரேட்டு** (*Triethyl borate*) என்பது B(C2H5O)3. என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். போரான் டிரையீத்தாக்சைடு அல்லது போரிக் அமிலம் அல்லது மூவெத்தில் போரேட்டு என்ற பெயர்களாலும் இச்சேர்மம் அழைக்கப்படுகிறது. நிறமற்ற இச்சேர்மம் எளிதில் தீப்பற்றக் கூடியதாகும். போரிக் அமிலம் மற்றும் எத்தனாலின் எசுத்தர் என்று டிரையெத்தில் போரேட்டு வகைப்படுத்தப்படுகிறது.
−85 ° செல்சியசு வெப்பநிலையில் உருகும் இச்சேர்மம் 118 ° செல்சியசு வெப்பநிலையில் கொதிக்கிறது. 11° செல்சியசு வெப்பநிலையில் தீப்பற்றி எரிகிறது. மேலும் இதுவொரு பலவீனமான லூயிசு அமிலமாகும். கட்மான்– பெக்கட் முறையில் லூயிசு அமிலத்தன்மை ஏற்பு எண் 17 என கணக்கிடப்பட்டுள்ளது .. டிரையெத்தில் போரேட்டு பச்சை நிற சுவாலையுடன் தீப்பற்றி எரிகிறது. எத்தனாலில் உள்ள இதன் கரைசல்கள் வானவேடிக்கை தொழிலில் சிறப்பு விளைவுகளை உண்டாக்க பயன்படுத்தப்படுகிறது.  
ஓர் அமில வினையூக்கியின் முன்னிலையில் போரிக் அமிலமும் எத்தனாலும் வினைபுரிவதால் டிரையெத்தில் போரேட்டு உருவாகிறது. கீழ்கண்ட வேதிச்சமநிலை வினையின் வழியாக இச்சேர்மத்தின் உருவாக்கம் நிகழ்கிறது,  
:B(OH)<sub>3</sub> + 3 C<sub>2</sub>H<sub>5</sub>OH (C<sub>2</sub>H<sub>5</sub>O)<sub>3</sub>B + 3 H<sub>2</sub>O  
முன்னோக்கிச் செல்லும் வினை விகிதத்தை அதிகரிக்கும் பொருட்டு, வினையில் உருவாக்கப்பட்ட நீர் வினை ஊடகத்திலிருந்து நீக்கப்படுகிறது. கொதிநிலை மாறா வடிகட்டல் முறை அல்லது பரப்புக்கவர்ச்சி ஈர்ப்பு முறை இதற்காகப் பயன்படுத்தப்படுகிறது. செயற்கை மெழுகு, பிசின், வண்ணங்கள், பளபளப்பான மேற்பூச்சுகள் தயாரிப்பில் கரைப்பானாக அல்லது வினையூக்கியாக இது பயன்படுத்தப்படுகிறது. சில தீத்தடுப்புப் பொருட்கள் மற்றும் பற்றவைக்கும் இளகிகளில் இது ஒரு பகுதிப்பொருளாக உள்ளது.
# மரியா கிளேனொவா

**மரியா வாசில்யெவ்னா கிளேனொவா** (Maria Vasilyevna Klenova,ஆகஸ்ட் 12, 1898 – ஆகஸ்ட் 6, 1976) உருசியா மற்றும் சோவியத் ஒன்றியத்தின் நிலநூல் வல்லுநர் மற்றும் ரஷியக் கடல்சார் அறிவியல் நிறுவனத்தின் நிறுவனரும் ஆவார். மேலும் சோவியத் அண்டார்டிக் நிலப்படத்தொகுப்பு உருவாக்குவதில் பங்களித்த முதல் ரஷ்யரும் ஆவார்.  
கிளேனொவா பேராசிரியராக வேண்டும் எனும் விருப்பத்துடன் படித்தார். பின்னர் சோவியத் ஒன்றிய அறிவியல் கழகத்தின் அண்டார்டிக்கா ஆராய்ச்சிக் குழுவின் உறுப்பினராகவும் பணியாற்றினார். அவர் 1955-57 மேற்கொள்ளப்பட்ட முதல் சோவியத் அண்டார்டிக்கா ஆய்வுப்பயணத்தில் இணைந்து கோண்டர். மாக்குவாரீ தீவில் நடைபெற்ற ஆஸ்திரேலிய தேசிய அண்டார்க்டிக் ஆய்வுப்பயணங்களில் (ANARE) இனைந்து ஆய்வுப்பணிகளை மேற்கொண்டார். அந்த நேரத்தில் அவர் கிட்டத்தட்ட முப்பது ஆண்டுகள் பனி படர்ந்த துருவப்பகுதிகளில் ஆய்வில் ஈடுபட்டார். அண்டார்டிக்காவில் ஆய்வுக்குச் சென்ற முதல் உருசியப் பெண் விஞ்ஞானி கிளேனொவா ஆவார்.
# மரியா கிளேனொவா

## இளமையும் கல்வியும்

மரியா வாசில்யெவ்னா கிளேனொவா 1898 -இல் உருசியப் பேரரசின் இர்குஸ்க் என்ற இடத்தில் பிறந்தார். எக்கத்தரீன்பூர்க் என்ற இடத்தில் கல்வியைத் தொடங்கினார். பின்னர் முதலாம் உலகப்போரின் பொழுது ஒரு மருத்துவ படிப்பைத் தொடரவேண்டி இவர் மாஸ்கோ சென்றார். உருசிய உள்நாட்டுப் போரின் போது மருத்துவப் படிப்பினைத் தொடர சைபீரியாவுக்குப் பயணம் மேற்கொண்டார். 1920 இன் தொடக்கத்தில் மாஸ்கோ திரும்பிய கிளேனொவா கனிமவியல் படிக்கத்தொடங்கினார். 1924 இல் மாஸ்கோ மாநிலப் பல்கலைக்கழகத்தில் கனிமவியலில் பட்டம் பெற்றார். *யாகொவ் சமாலியவ், விளாடிமிர் வெர்னட்ஸ்கி* ஆகியோரின் மேற்பார்வையில் இவர் தனது முனைவர் பட்ட ஆய்வை மேற்கொண்டார்.
# மரியா கிளேனொவா

## பணிகள்

கிளேனொவா, 1925 இல் சோவியத் கப்பலான *பெர்சூயிஸ்* என்ற கப்பலில், சோவியத் ஒன்றியத்துக்கு அப்பாலான தனது கடல்சார் புவியியல் ஆய்வுப்பணியினைத் தொடங்கினார். இந்த ஆய்வுக் கப்பலானது மிதக்கும் கடல்சார் ஆய்வு நிறுவனத்துடன் இணைக்கப்பட்டிருந்தது. (தற்பொழுது இத்துறை நிக்கொலாய் எம்.கினிபோவிச் கடல்மீன்வள மற்றும் கடல்சார்வழி துருவ ஆய்வு நிறுவனம் என அழைக்கப்படுகிறது) பேரன்ட்ஸ் கடல், நொவாயா செமிலியாவின் தீவுக்கூட்டம், ஸ்பிட்ஸ்பெர்கன், பிரான்ஸ் ஜோசம் லேண்ட் ஆகிய இடங்களில் ஆய்வுகள் மேற்கொள்ளப்பட்டன. இப்பயணத்தில் 1993 ஆம் ஆண்டு கிளேனொவா பேரண்ட் கடலின் கடல்படுகையின் வரைபடத்தை வரைந்து முடித்தார். அங்கு ஒரு புதிய சமவெளியைக் கண்டறிந்தார். அந்தப் பகுதிக்கு பேரண்ட் கடல் சமவெளி (85ºவ, 40ºகி) எனப்பெயரிட்டார். 1597 இல் தனது கடல்சார் ஆய்வுப்பயணத்தில் வடகிழக்கு வழியாகச் செல்லும்போது இறந்த டச்சுநாட்டின் துருவ ஆய்வாளர் வில்லியம் பேரண்ட் நினைவாக இப்பெயர் சூட்டப்பட்டது. 1949 களில் சோவியத் ஒன்றிய அறிவியல் அகாதமியின் ஷர்சாவ் கடலியல் நிறுவனத்தில் முதுநிலை ஆய்வாளராகப் பணிபுரிந்தார். இது அட்லாண்டிக் கடல், அந்தாட்டிக்கா, காஸ்பியன் கடல், பேரன்ட்ஸ் கடல், வெள்ளைக் கடல் ஆகிய பகுதிகளில் கடல்சார் ஆய்வுகளை உள்ளடக்கிய பணியாகும்.  
1956 இல் தென் திசைச் சார்ந்த , அந்தார்டிகாவில் கடற்கரையில் கணக்கெடுக்கப்படாத பகுதிகளை ஆய்வு செய்யவேண்டி, சோவியத் கடல்சார் ஆய்வுக்குழுவுடன் பயணம் மேற்கொண்டார். கிளேனொவா பள்ளத்தாக்கு என்றழைக்கப்பட்ட ஒரு பள்ளத்தாக்கு ஆய்வுக்குழுவினரால் 1981-1983 களில், கண்டுபிடிக்கப்பட்டு இவர் மறைவுக்குப் பிறகு இப்பெயர் சூட்டப்பட்டது.
# முருகா (திரைப்படம்)

***முருகா(muruga) 2007*** ஆம் ஆண்டு ஆர்.டி.நேசன் கதை, திரைக்கதை, வசனம், இயக்கத்தில் அசோக், சுருதி சர்மா, சமிக்சா நடிப்பில் வெளியான இந்தியத் தமிழ்த் திரைப்படம். இயக்குநர் ஆர்.டி.நேசன், உதயசங்கர், வின்செண்ட் செல்வா ஆகியோரிடம் உதவி இயக்குநராகப் பணியாற்றியவர். இராம் செந்திலின் காக்டெய்ல் டிரீம் புரொடக்சன்சு இப்படத்தை விநியோகம் செய்தனர்.
# முருகா (திரைப்படம்)

## கதைச்சுருக்கம்

முருகன் (அசோக்) தன் பள்ளித்தோழி அமுதா (ஸ்ருதி சர்மா) என்ற பணக்காரப் பெண்ணைக் காதலிக்கிறான். அவள் முருகனைக் காதலிக்கவில்லை. இது அமுதாவின் குடும்பத்திற்குத் தெரியவர அமுதாவின் மாமா செல்வம் (ரியாஸ் கான்) முருகனைக் கொல்ல முயற்சி செய்து அந்த ஊரைவிட்டு முருகனையும் அவன் தாயையும் துரத்துகின்றான். இதனால் சென்னைக்குச் செல்லும் முருகன் அங்கே ஒரு வேலையில் சேர்கிறான். அவன் வேலையின் நிமித்தம் அங்குள்ள மருத்துவக்கல்லூரிக்குச் செல்லும்போது அங்கு படிக்கும் அமுதாவை மீண்டும் சந்திக்கும் வாய்ப்பு கிடைக்கிறது. இருவரும் கடந்தகால பிரச்சினையை மறந்து நண்பர்களாகி பின் காதலிக்கத் தொடங்குகின்றனர். படிப்பு முடிந்து ஊருக்குச் செல்லும் அமுதாவுக்கு அவள் மாமா செல்வத்தைத் திருமணம் செய்து வைக்க முடிவு செய்துள்ளது தெரியவருகிறது. இறுதியாக அமுதாவின் தந்தை உதவியுடன் முருகனும் அமுதாவும் திருமணம் செய்கின்றனர்.
# முருகா (திரைப்படம்)

## நடிகர்கள்

- அசோக் - முருகன்
- சுருதி சர்மா - அமுதா
- சமிக்சா சிங்
- வடிவேலு - ஜி
- ரியாஸ் கான் - செல்வம்
- மகாதேவன்
- மனோபாலா
- வின்சென்ட் அசோகன்
- பாண்டி
- ஆர்.தியாகராஜன்
# முருகா (திரைப்படம்)

## வரவேற்பு

அசோக் கதாநாயகனாக அறிமுகமான முதல் படம். இயக்குநர் ஆர்.டி.நேசன் இயக்கிய முதல் திரைப்படம் கதாநாயகி ஸ்ருதி சர்மாவிற்கு முதல் படம்
# முருகா (திரைப்படம்)

## இசை

படத்தின் இசையமைப்பாளர் கார்த்திக் ராஜா ஆவார். படத்தின் பாடல்கள் 2006 ஆம் ஆண்டு வெளியானது. படத்தின் அனைத்துப் பாடல்களையும் பாடலாசிரியர் நா.முத்துக்குமார் எழுதியுள்ளார்.
# முருகா (திரைப்படம்)

## இசை

### பாடல்கள்

| 1 | குத்துனா | சங்கர் மகாதேவன் | நா.முத்துக்குமார் | 4:22 |
| --- | --- | --- | --- | --- |
| 2 | என் காதலி | கார்த்திக் | 4:29 |  |
| 3 | சின்னஞ்சிறு சிட்டே | வினீத் சீனிவாசன், சங்கீதா | 3:57 |  |
| 4 | மேளத்தைக் கொட்டு | திப்பு, சுஜாதா, மால்குடி சுபா | 6:43 |  |
| 5 | பொல்லாத கிறுக்கு | உதித் நாராயணன், ஸ்ரேயா கோஷல் | 3:48 | } |
# கார்பென்சைடு

**கார்பென்சைடு** (*Carbenzide*) என்பது C<sub>11</sub>H<sub>16</sub>N<sub>2</sub>O<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். கார்பசிக் அமிலம் என்ற பெயராலும் இச்சேர்மம் அழைக்கப்படுகிறது. ஐதரசீன் வழிப்பெறுதியான இச்சேர்மம் மோனோ அமீன் ஆக்சிடேசு தடுப்பியாகவும் மன அழுத்த எதிர்ப்பு மருந்தாகவும் வகைப்படுத்தப்படுகிறது. இதுவரை சந்தைப்படுத்தப்படவில்லை .
# நாட்டை

**நாட்டை** ராகத்தில் உள்ள ஸ்வரங்கள் ஷட்ஜம், ஷட்ஸ்ருதி ரிஷபம், அந்தர காந்தாரம், ஷுத்த மத்யமம், ஷட்ஸ்ருதி தைவதம், காக்கலி நிஷாதம் ஆகும். இதன் ஆரோஹண-அவரோஹணம் :  
- ஆரோஹணம் : ஸரி<sub>3</sub> க<sub>3</sub> ம<sub>1</sub> ப த<sub>3</sub> நி<sub>3</sub> ஸ்  
- அவரோஹணம் : ஸ் நி<sub>3</sub> ப ம<sub>1</sub> ரி3 ஸ  
இது 36வது மேளகர்த்தாவான சலநாட்டையின் ஜன்ய ராகம் ஆகும். ஸம்பூர்ண ராகமான சலநாட்டையும் ஒளடவ ராகமான கம்பீரநாட்டையும் சேர்ந்த கலவையே ஆகும்.கச்சேரியின் தொடக்கத்தில் பாடக்கூடிய மங்களகரமான ராகம் இது. இது ஒரு விவாதி ராகம் ஆகும்.  
நமது இசையில் பல நாட்டை ராகங்கள் காணப்படுகின்றன. அவற்றில் நாட்டை, சலநாட்ட, சுத்த நாட்ட, சாயா நாட்ட, மோகன நாட்ட, ஆஹிரி நாட்ட முதலியவற்றை கூறலாம். முதன்முதலாக தோன்றியிருக்கக் கூடிய ஔடவ ராகம் இதுவாகும் . இதுவே கம்பீர நாட்டையாகவும் , பண்டைய தமிழிசைப் பண்ணில் நட்ட பாடை என்ற பண்ணாகவும் பொலிவுற்று விளங்கியுள்ளது.
# நாட்டை

## தோற்றம்

கி.பி 16ம் நூற்றாண்டு முதலே அதாவது ராமமாத்யர் காலம் முதற்கொண்டே சாதாரண காந்தாரமே சில இராகங்களில் ஷட்சுருதி ரிஷபமாகவும், கைசிகி நிஷாதமே ஷட்சுருதி தைவதமாகவும் விளங்கின. இப்படியாக ஷட்சுருதி ரிஷப ஷட்சுருதி தைவதங்களுடன் நாட்டை இராகம் தோற்றம் அளித்தது. அதுவே சுத்த நாட்ட என்றும் சுத்த நாட்டி என்றும் அறியப்பட்டன.  
ராமமாத்யர் சுத்த நாட்ட என்கிறார் . துளஜா மகாராஜா தன்னுடைய 'சங்கீத சாராம்ருதத்தில்' சுத்த நாட்டி என்கிறார். நாட்ட என்ற இராகப் பெயர் இசை வரலாற்றின் இடைக்காலம் முதற்கொண்டே வழக்கத்தில் இருந்திருக்கின்றது. இராகங்களை ஜனக, ஜன்னிய பாகுபாட்டிற்கு உட்படுத்திய காலம் முதல் நாட்டராகம் ஜனக ராக ஸ்தானத்தை வகித்தது. பிற்பாடு மேளமாகவும் கருதப்படலாயிற்று. கி. பி. 16ம் நூற்றாண்டுகளில் தோன்றிய தாள்ளப்பாக்க அண்ணமாச்சாரியாருடைய சங்கீர்த்தனங்களுக்கு கொடுக்கப்பட்ட இராகங்களில் நாட்டை இராகம் வெகுவாகக் காணப்படுகிறது.
# வனயுத்தம்

***வனயுத்தம்*** என்பது 2013-இல் ஏ.எம்.ஆர்.இரமேஷ் இயக்கிய தமிழ், கன்னடத் திரைப்படமாகும். இத்திரைப்படம் அட்டகாசா என்ற பெயரில் கன்னடத்தில் வெளியானது. இத்திரைப்படம் வீரப்பன் அவர்களின் வாழ்க்கையையும், திரைப்பட நடிகர் இராஜ்குமார் அவர்களை வீரப்பன் கடத்தியதையும் மையமாகக் கொண்டு எடுக்கப்பட்டது.  
கிஷோர், அர்ஜுன், விஜயலட்சுமி ஆகியோர் முக்கிய வேடங்களில் நடித்தனர்.
# வனயுத்தம்

## நடிகைகள்

- அர்ஜுன் - காவலர் கி. விஜயகுமார்
- கிஷோர் - வீரப்பன்
- ராய் லட்சுமி (நடிகை) - விஜதா வசிஷ்ட்
- விஜயலட்சமி - முத்துலட்சுமி
- சுரேஷ் ஓபராய் - ராஜ்குமார்
- ரவி காலே - செந்தாமரைக் கண்ணன்
- ஜெயசித்ரா - ஜெ. ஜெயலலிதா
- சுலோச்சனா - பர்வதமா ராஜ்குமார்
- பாவானா ராவ் - சாந்தினி
- சம்பத் ராஜ் - செதுக்குளி கோவிந்தன்
- ஏ. எம். ஆர். ரமேஷ் - குருநாதா
- சுகேந்திர பிரசாத் - ஸ்ரீனிவாஸ்
- நாகப்பா -
- தினேஷ் மங்களூர் - மந்திரி நாகப்பா
- வி. ஐ.எஸ். ஜெயபாலன்
- யோகி தேவராஜ் - வீரப்பன் தந்தை
- சுமா குகா - விஜயக்குமாரின் மனைவி
# கொண்டான் கொடுத்தான்

**கொண்டான் கொடுத்தான்** என்பது 2012 இல் வெளிவந்த தமிழ்த் திரைப்படமாகும். இத்திரைப்படத்தை ஜி. ராஜேந்திரன் எழுதி இயக்கியுள்ளார்.  
ஐந்தாறு தலை முறைகளாக கொண்டான் கொடுத்தான் குடும்பங்களாக வாழ்ந்து வருகிற குடும்பத்துக்குள் வருகின்ற இன்னல்களை கதைக்களமாகக் கொண்டது.
# கொண்டான் கொடுத்தான்

## நடிகர்கள்

- இளவரசு
- எல்.ராஜா
- சுலோச்சனா
- மீரா கிருஷ்ணன்
- அத்வைதா
- கதிர்காமன்
- ராஜ்கபூர்
- அஸ்வின்
- சீனி
# சீதா (1990 திரைப்படம்)

**சீதா** (seetha) என்பது 1990 இல் வெளிவந்த தமிழில் வெளிவந்த திகில் திரைப்படமாகும். எஸ். ஏ. சந்திரசேகர் இத்திரைப்படத்தை இயக்கியிருந்தார். இத்திரைப்படத்தில் முன்னணிக் கதாபாத்திரங்களில் ரகுமான், கனகா, ஆர். சரத்குமார், கவுண்டமணி ஆகியோரும் அவர்களுடன் இணைந்து சரண்ராஜ், சனகராஜ், மனோரமா, ராதாரவி, எஸ். சங்கர், ஸ்ரீவித்யா, டெல்லி கணேஷ் ஆகியோரும் நடித்திருந்தனர். இத்திரைப்படத்தை சோபா சந்திரசேகர், சீலா சிவா ஆகியோர் தயாரித்திருந்தனர். வித்தியாசாகர் இத்திரைப்படத்திற்கு இசையமைத்திருந்தார். மற்றும் ஏப்ரல் 14, 1990ம் திகதி வெளியிடப்பட்டுள்ளது. இத்திரைப்படம் தெலுங்கில் மொழி மாற்றம் செய்யப்பட்டு அதே பெயரில் வெளிவந்துள்ளது.
# சீதா (1990 திரைப்படம்)

## கதைச்சுருக்கம்

கதையின் ஆரம்பம் சீதா (கனகா) தனது படிப்பையெல்லாம் முடித்துவிட்டு ஊருக்கு திரும்புவதுடன் ஆரம்பிக்கிறது. சீதாவின் குடும்பம் அவ்வூரின் ஜமீந்தாரின் மகனான பூபதி அவர்களின் குடும்பத்தில் தலையிடும் வரை மகிழ்ச்சிகரமானதாகவே காணப்படுகிறது. பூபதியின் ரௌடித்தனத்தால் அவ்வூர் மக்கள் அவன் மீது பயத்தில் வாழ்த்தனர். பூபதி சீதாவை திருமணம் செய்ய விரும்ப சீதாவோ அவனை நிராகரித்தாள். இதனால் ஆத்திரமடைந்த பூபதி அவளுடைய தந்தையை கொன்றான். இதனால் பயந்து போன சீதாவும் அவளது அம்மாவும் ஊரைவிட்டு போவதற்கு முடிவு செய்கின்றனர். சீதாவிற்கு நகரத்தில் ஒர் வாடகை வீடும், நல்ல வேலையும் கிடைக்கின்றது. ஆனால் பூபதி அவர்களை விட்டபாடில்லை. ஒர் நாள் காவல் அதிகாரி விஜய் (ரகுமான்) சீதாவை காப்பாற்ற இருவரும் ஒருவரை ஒருவர் காதல் கொள்கின்றனர். பின்னர் இருவரும் திருமணம் செய்துகொள்கின்றனர். திருமணத்தின் பின்னர் தான் சம்பந்தப்படாத ஓர் குற்றத்திற்கு கைதாகின்றான். ஊடகவியலாளரான ஜான்சி ராணி (கௌதமி) சீதாவிற்கு உதவ முன் வருகின்றார். ஆனால் ஜான்சியின் கணவனும் அவனோடு ஊழல்வாதி அரசியல் வாதியும் பூபதியுடன் கைகோய்க்கின்றனர். அதன்பின்னர் என்ன நடக்கிறது என்பதுதான் மீதிக்கதை.
# சீதா (1990 திரைப்படம்)

## நடிகர்கள்

- ரகுமான்- விஜய்
- கனகா - சீதா
- ஆர். சரத்குமார் - ரத்னராஜ்
- கௌதமி - ஜான்சி ராணி
- சரண்ராஜ் - பூபதி
- சனகராஜ் - பூபதியின் தந்தை
- மனோரமா - பூபதியின் தாய்
- ராதாரவி- சக்கரவர்த்தி
- எஸ். சங்கர் - ஜப்பன்
- ஸ்ரீவித்யா-மீனாட்சி (சீதாவின் தாய்)
- டெல்லி கணேஷ்- நக்கீரன் (சீதாவின் தந்தை)
- யுவஸ்ரீ - சாந்தி (பூபதியின் தங்கை)
- சர்மிலி - ஹம்ஸ்
- சூப்பர் சப்ராயன்
- சிற்றி
# சீதா (1990 திரைப்படம்)

## இசை

இத்திரைப்படத்திற்கு வித்தியாசாகர் இசையமைத்துள்ளார். இத்திரைப்படத்தில் உள்ள பாடல்வரிகளை வாலி மற்றும் புலமைப்பித்தன் ஆகியோர் எழுதியுள்ளனர். இத்திரைப்படத்தில் 5 பாடல்கள் அமைந்துள்ளன.
# ஒப்பீட்டுச் சட்டம்

**ஒப்பீட்டு சட்டம்** (Comparative law) அல்லது **ஒப்பீட்டு சட்டவியல்** என்பது பலதரப்பட்ட நாடுகளின் சட்டங்கள் மற்றும் சட்ட அமைப்பு முறைகளின் வேற்றுமை மற்றும் ஒற்றுமைகளைப் பற்றி படித்தலாகும். மிகச்சரியாக குறிப்பிட்டால், இதில் உலகின் நிலவிலுள்ள மாறுபட்ட சட்ட அமைப்புகளை பற்றிய படிப்பை உள்ளடக்கியதாகும். பொதுச் சட்டம், இஸ்லாமியச் சட்டம், இந்து சட்டம், சீனச் சட்டம், நாட்டுச் சட்டம், சமூகவியச் சட்டம், கெணோன் சட்டம், யூதச் சட்டம் ஆகியன இதில் உட்பட்டதாகும். ஒப்பீடல் ஏற்றேடுக்காவிட்டாலும் கூட வெளிநாட்டு சட்ட அமைப்பை விளக்கல் ஆய்தல் ஆகியன இதில் உட்படும். தற்போது ஒப்பீட்டு சட்டம் கூடிவருவதற்கான முக்கியக் காரணம் தேசம்கடந்திய-மயமாக்கம், பொருளாதார உலகமயமாக்கம் மற்றும் மாந்தர்மாட்சி-மயமாக்கம். ஒப்பீட்டு சட்டம் என்பது ஒரு சட்டம் அல்ல மாறாக, அறிவுசார் சொத்தை பாதுகாத்தல், மனித உரிமைகள், சுற்றுச்சூழல், குற்றவிய சட்டம் மற்றும் செயற்படுமுறை, வரிக் கொள்கை ஆகிய சட்டங்களை ஒப்புமை செய்தலை முக்கிய விடயமாகக் கொண்ட படிப்புமுறை.
# லக்கி தர்மசேன

**லக்கி தர்மசேன** (பிறப்பு 1945) அவர்கள் லக்கி எலகொட எனவும் அறியப்படுகின்றார். இலங்கை<nowiki/>யைச் சேர்ந்த முன்னாள் இறகு பந்தாட்ட வீராங்கனை ஆவார். இவர் முன்னாள் தேசிய இறகுப்பந்தாட்ட சாம்பியன் பட்டம் பெற்றவராவார். தேசிய மற்றும் சர்வதேச மட்டத்தில் இலங்கையை பிரதிநிதித்துவப்படுத்தி விளையாடிய வீரர்களில் சிறந்த இறகுப்பந்தாட்ட விளையாட்டு வீராங்கனையாக இன்றளவும் கருதப்படுகின்றார்.  
லக்கி தர்மசேன அவர்கள் இறகுப்பந்தாட்ட இலங்கை தேசிய சாம்பியனாக பெண்கள் ஒற்றையர் பிரிவில் ஆறு தடவைகளும் ,(1964, 1965, 1966, 1967, 1968 மற்றும் 1970) பெண்கள் இரட்டையர் பிரிவில் நான்கு தடவைகளும் ( 1965, 1967, 1968, மற்றும் 1970) வெற்றி அடைந்துள்ளார்.  
இவர் இறகுப்பந்தாட்ட விளையாட்டில் நிறைவடைந்த பின் 1982 ஆம் ஆண்டு தொடக்கம் 1988 ஆம் ஆண்டு வரையான காலப்பகுதியில் இலங்கை தேசிய இறகுப்பந்தாட்ட குழுவில் பயிற்றுவிப்பாளராக பணி புரிந்தார். 1986 ஆம் ஆண்டு இந்தியாவில் ஐதராபாத்தில் நடைபெற்ற ஆசிய விளையாட்டுப் போட்டியில் பங்குப்பற்றிய இலங்கை தேசிய இறகுப்பந்தாட்டக் குழுவிற்குப் பயிற்றுவித்தார்.  
2002ஆம் ஆண்டு அவுஸ்ரேலியாவில் மெல்போர்ன் நகரில் நடைபெற்ற உலக மாஸ்டர்ஸ் விளையாட்டுகளில் பங்குப்பற்றி பெண்கள் ஒற்றையர் பிரிவில் போட்டியிட்டு, தங்கப் பதக்கம் வென்றார். அதே போட்டியில் பெண்கள் இரட்டையர் பிரிவில் ஆஸ்திரியாவைச் சேர்ந்த ஹிடா கிளிறாட்சி என்பவருடன் இணைந்து விளையாடி வெள்ளிப் பதக்கம் வென்றார். மேலும் கலப்பு இரட்டையர் பிரிவில் இலங்கையைச் சேர்ந்த தம்மிக்க குணரத்தின என்பவருடன் உடன் இணைந்து விளையாடி வெள்ளிப் பதக்கமும் வென்றார். லக்கி தர்மசேன 1970 ஆம் ஆண்டு முதல் தற்சமயம் வரை தமது குடும்பத்தினருடன் இங்கிலாந்தில் வசித்து வருகின்றார்.
# எனக்கு இன்னொரு பெயர் இருக்கு (திரைப்படம்)

**எனக்கு இன்னொரு பேர் இருக்கு (**enakku innoru per irukku) என்பது 2016 இல் வெளிவந்த நகைச்சுவை கலந்த தமிழ் திரைப்படமாகும். சாம் அன்ரன் இத்திரைப்படத்தை இயக்கியிருந்தார். இத்திரைப்படத்தில் ஜீ. வீ. பிரகாஷ் குமார் மற்றும் ஆனந்தி ஆகியோர் முன்னணி கதாபாத்திரங்களில் நடித்துள்ளனர். இத்திரைப்படத்தை லைகா புரடக்சனில் இருந்து சுபாஷ்கரன் அல்லைராஜா தயாரித்திருந்தார். இத்திரைப்படத்தின் தயாரிப்பு 2015 ம் ஆண்டு மார்கழியில் தொடங்கியது.
# எனக்கு இன்னொரு பெயர் இருக்கு (திரைப்படம்)

## கதைச்சுருக்கம்.

ஜானி (ஜீ. வீ. பிரகாஷ் குமார்) சந்தோசமான மென்மையான பையன். ஆனால் அவன் காதலிக்கும் பெண்ணான ஹேமாவின் (ஆனந்தி) தந்தையோ ஜானி ஒரு மோசமான ரவுடி என தவறாக எண்ணி எதிர்காலத்தில் தனக்கு பிறகு ராயபுரத்திற்கு நைனாவாகவும் தனக்கு நல்ல மருமகனாகவும் வரேவண்டும் என விரும்பினார். ஆனால் ஜானி அரியவகை நோயினால் அதாவது இரத்தத்தைப் பார்த்தால் அவன் முன்னர் கூறிய வார்த்தைகளை திரும்ப திரும்ப கூறுவான். ஜானி தனக்கு இருந்த குறைகளை கடந்து அடுத்த நைனாவாக எவ்வாறு மாறுகிறான் என்பது மீதிக்கதை.
# எனக்கு இன்னொரு பெயர் இருக்கு (திரைப்படம்)

## நடிகர்கள்

- ஜீ. வீ. பிரகாஷ் குமார்- ஜொனி ( இரத்தத்தை கண்டால் திரும்ப திரும்ப பேசிய வார்த்தைகளை கூறும் அரியவகை நோயினால் பாதிக்கப்பட்டவன்)
- ஆனந்தி - ஹேமா ஜொனி ( தாஸின் மகள்)
- சரவணன் - தாஸ் (நைனா), ராயபுரத்தின் தலைவன்
- கருணாஸ் - பிங்கர் பாபு, நைனாவின் அடியாள்
- சார்லி - சுப்பையா ( நைனாவின் வலது கை)
- வீடிவீ கணேஷ் - பென்ஞ்சமின் (தாஸின் நண்பன்)
- ராஜேந்திரன் - மகாபலி மகா
- நிறோசா - தனம்
- யோகி பாபு - ஒண்டிப்புலி
- சுவாமிநாதன் - ஆட்டோ ஓட்டுனர்
- லொள்ளு சபா மனோகர் - ஆசிர்வாதம்
- லோரன்ஸ் ராமு - துரை (நைனா)
- சண்முகம் முத்துசாமி
- விஜய் வரதராஜ் - க்ளோரி
- மன்சூர் அலி கான் (சிறப்புத் தோற்றம் )
- பொன்னம்பலம் (சிறப்புத் தோற்றம் )
# எனக்கு இன்னொரு பெயர் இருக்கு (திரைப்படம்)

## தயாரிப்பு

"டார்லிங்" (2015) திரைப்படத்திற்கு பிறகு இயக்குநர் சாம்மிற்கு ஜீ. வீ. பிரகாஷ் குமாருடன் இது இரண்டாவது படமாகும். இத்திரைப்படத்தை "ஸ்ரூடியோ கிறின்" ஆனது " கைப்புள்ள" எனும் பெயரில் எடுக்க திட்டமிட்டிருந்தது. எனினும் அது கைகூடாமல் போக "லைகா புரடக்சன்" அத் திரைப்படத்தை தயாரிக்க எண்ணியது. கத்தி(2014) திரைப்படத்திற்கு பிறகு இத்திரைப்படம் லைகா புரடக்சனிற்கு இரண்டாவது திரைப்படமாகும்.
# எனக்கு இன்னொரு பெயர் இருக்கு (திரைப்படம்)

## இசை.

இத்திரைப்படத்திற்கு ஜீ. வீ. பிரகாஷ் குமார் இசையமைத்திருந்தமை குறிப்பிடத்தக்கது.
# இன்பா

**இன்பா** என்பது 2008 ஆம் ஆண்டு வெளிவந்த தமிழ் அதிரடித் திரைப்படம். இத்திரைப்படத்தை வேந்தன் இயக்கினார்.  
இதில் சாம், சினேகா மற்றும் பலர் நடித்துள்ள இத்திரைப்படத்திற்கு பி. பி. பாலாஜி இசையமைத்துள்ளார்.
# இன்பா

## நடிகர்கள்

- சாம் இன்பாவாக
- சினேகா பிரியாவாக
- அருண் பாண்டியன் மீசை கணேசனாக
- ரேகா மலை கணேசனின் மனைவியாக
- கஞ்சா கறுப்பு பூட்டு தொழிலாளியாக
- அரவிந்த் ரூபனாக
- ஆதித்யா ரூபனின் சகோதரராக
- பூர்ணிதா ஜோதியாக
- தலைவாசல் விஜய் இன்பாவின் தந்தையாக
- சுலக்ஷனா இன்பாவின் தாயாக
- பாய்ஸ் ராஜன்
- சுருளி மனோகர்
- பேய் கிருஷ்ணன் காவல் அதிகாரியாக
- சங்கர்
- பயில்வான் ரங்கநாதன் காவல் அதிகாரியாக
# பிறப்பு (திரைப்படம்)

**பிறப்பு** 2007 இல் வெளிவந்த முக்கோண காதல் தமிழ்த் திரைப்படமாகும். இதனை எல். வி. இளங்கோவன் இயக்கியுள்ளார். இசையமைப்பாளர் பரத்வாஜ் இசையில், சங்கி மகேந்திரா ஒளிப்பதிவில் இப்படம் எடுக்கப்பட்டது.  
அனல் அரசு என்பவர் சண்டை பயிற்சியாளராக பணியாற்றினார். இத்திரைப்படத்தில் பிரபா, கார்த்திகா போன்றோர் முக்கிய கதாப்பாத்திரத்தில் நடித்திருந்தனர். இதில் கஞ்சா கருப்பு, சரண்யா பொன்வண்ணன் போன்றோர் நடித்துள்ளனர்.
# செந்தூர தேவி

**செத்தூரதேவி** என்பது 1991 இல் வெளிவந்த நகைச்சுவை தமிழ் திரைப்படமாகும். ராம நாராயணன் இத்திரைப்படத்தை இயக்கியிருந்தார். இத்திரைப்படத்தில் முன்னணி கதாபாத்திரங்களில் விவேக், கனகா, சார்மிலி ஆகியோரும் அவர்களுடன் இணைந்து செந்தில், வெண்ணிற ஆடை மூர்த்தி, குமரிமுத்து மற்றும் கிற்றி ஆகியோரும் நடித்திருந்தனர். என். ராதா இத்திரைப்படத்தை தயாரித்திருந்தார். இத்திரைப்படத்திற்கு சங்கர் கணேஷ் இசையமைத்திருந்தார். மேலும் சூன் 22, 1991 ல் வெளியிடப்பட்டது. இத்திரைப்படம் சிந்தூர தேவி எனும் பெயரில் தெலுங்கில் மொழியாக்கம் செய்து வெளியிடப்பட்டுள்ளது.
# செந்தூர தேவி

## கதைச்சுருக்கம்

சிந்து மற்றும் நந்து இருவரும் இரட்டை சகோதரிகள். இவ்விருவருக்கும் அவர்கள் சகோதரிகள் என்று தெரியாமலே பிரிந்திருக்கின்றனர். தங்களது பெற்றோரின் விவாகரத்திற்கு பின்னர் சிந்து அவளது அம்மா செல்வி (கனகா) மற்றும் தாத்தா (வெண்ணிற ஆடை மூர்த்தி) ஆகியோருடனும் நந்து அவளது தந்தை கோபியுடனும் (விவேக்) தங்கியிருக்கின்றனர். கோபி பிரபலமான மிருக வைத்தியர். அவருடைய வீட்டில் 4 விலங்குகளை வளர்த்து வந்தார்.அதில் ஒரு யானை செல்லப்பா, நாய் பைரவன், குரங்கு ராமு, குதிரை மதுரைவீரன் ஆகியன அடங்கியிருந்தன. நந்து இப்பிராணிகளுடன் அதிக நேரத்தை களிப்பதுடன் அவைகளை தனது நண்பர்கள் போல கவனித்தும் வந்தாள்.  
ஒரு முறை குற்றவாளியான ஜகன்னாத் இரகசியங்கள் அடங்கிய குழாய்கள் இரண்டை ஆங்காங்கிற்கு கடத்துவதற்காக குதிரை ஒன்றின் குடலினுள் வைக்கும்படி கோபியிடம் கேட்க அதற்கு கோபி மறுக்கிறான். இதனால் வேறு வழியில்லாமல் கோபியின் இரு மகள்களையும் கடத்துகின்றான். பின்னர் அவர்கள் இருவரையும் ஒரே அறையினுள் வைத்தபின் அவர்கள் இருவரும் சகோதரிகள் என்பதை அவர்கள் உணர அங்கிருந்து நந்துவின் விலங்குகளின் உதவியுடன் தப்பிச்செல்வதுடன் இரகசியங்கள் அடங்கிய குழாய்களை மாரியம்மன் சிலையில் ஒளித்து வைப்பதுடன் தனது பெற்றோரை ஒன்று சேர்க்க இருவரும் மாறி தத்தம் வீட்டி செல்கின்றனர். இதற்கிடையில் கோபி குழாய்களை மீட்பதுடன் அதன்பிறகு நடப்பது மீதிக்கதை ஆகும்.
# செந்தூர தேவி

## நடிகர்கள்

- விவேக்- கோபால்
- கனகா - செல்வி
- ஷாமிலி - சிந்து மற்றும் நந்து
- செந்தில்- வத்தலகுண்டு வையாபுரி
- வெண்ணிற ஆடை மூர்த்தி- சோமசுந்தரம் (செல்வியின் தந்தை)
- குமரிமுத்து - சோமசுந்தரத்தின் செயலாளர்
- கிட்டி - ஜகன்னாத்
- பிந்து கோஷ் -
- ஷீலா-
- குள்ளமணி
- மார்த்தாண்டன் - உணவு விடுதி உதவியாளர்
- விக்னேஷ்
- பி. டி. .சி
- பேரரசு - கிராமத்தவன்
- சக்கரை
- குமார்
- வீம். மனோகர்
# செந்தூர தேவி

## இசை

இத்திரைப்படத்திற்கு சங்கர் கணேஷ் இசையமைத்திருந்தார். 1991 ம் ஆண்டு இசை வெளியிடப்பட்டுள்ளது. இத்திரைப்படத்தில் உள்ள நான்கு பாடல்களிற்கும் வரிகளை கவிஞர் வாலி எழுதியிருந்தார்.
# பொண்டாட்டி பொண்டாட்டிதான்

**பொண்டாட்டி பொண்டாட்டிதான்** (Pondatti Pondattithan) என்பது 1991 இல் மணியன் சிவபாலன் இயக்கத்தில் வெளிவந்த தமிழ்த்திரைப்படமாகும். எஸ். வி. சேகர், காதம்பரி போன்றோர் முக்கிய கதாப்பாத்திரத்தில் நடித்திருந்தனர். இவர்களுடன் சனகராஜ், செந்தில், மனோரமா, வி. கே. ராமசாமி, வெண்ணிற ஆடை மூர்த்தி, சுலக்சனா, டிஸ்கோ சாந்தி மற்றும் கோவை சரளா ஆகியோர் உடன் நடித்திருந்தனர்.வி.ஆர்.ஜே.பிலிம்ஸ் இப்படத்தை தயாரித்துள்ளனர். பா. விஜய், புதுமை பித்தன் ஆகியோர் பாடல்களை இயற்றியுள்ளார். இசை கங்கை அமரன் 1991 ஜூலை 11 அன்று வெளிவந்தது.
# பொண்டாட்டி பொண்டாட்டிதான்

## கதை

ராஜகோபால் (எஸ். வி. சேகர்) அவரது பாட்டியுடன் (மனோரமா) வேலூரில் வாழ்ந்து வருகின்றான். அவன் நன்கு படித்த ஒரு பெண்ணை திருமணம் செய்துகொள்ள விரும்புகிறான். ஆனால் அவனது பாட்டி உறவினர் ஒருவருடைய படிக்காத பெண் லக்ஷ்மியை (காதம்பரி) திருமணம் செய்துகொள்ள அறிவுரை கூறுகிறார், ஆனால் ராஜகோபால் மறுத்துவிடுகிறான். பின்னர் ,ஒரு சமயம் லக்ஷ்மியை நேரில் பார்த்த பிறகு, அவளை திருமணம் செய்துகொள்கிறார். பல்வேறு காரணங்களால், அவர்களது வாழ்க்கை ஆரம்பமாவது தாமதமாகிறது.  
சில வாரங்களுக்குப் பின்னர், ராஜகோபாலுக்கு பதவி உயர்வு கிடக்கிறது. எனவே இராஜகோபால் தனது வேலைக்காக வீட்டை விட்டு சென்னை செல்ல் நேர்கிறது,. அங்கு, தனது கல்லூரி நண்பன் ஜெய் என்பவனுடன் தங்குகிறான். ஒரு இரவு, குண்டர்களால் துரத்தப்பட்ட பத்மா (டிஸ்கோ சாந்தி) என்ற பெண்ணுக்கு உதவி ஒரு விடுதியில் தங்க வைக்கிறான். காவல் துறையினர் அவர்களை கைது செய்து, ராஜகோபாபாலனின் முதலாளி கிருஷ்ணனுக்கு இந்த விஷயத்தைத் தெரிவிக்கிறார்கள். ராஜகோபாபாலன் நடந்ததை தனது முதலாளிக்கு எவ்வாறு கூறினான், என்பதும், தனது மனைவியுடன் மீண்டும் எவ்வாறு சேர்ந்தான் என்பதும் மீதிக்கதையாகும்
# பொண்டாட்டி பொண்டாட்டிதான்

## நடிகர்கள்

- எஸ். வி. சேகர் -ராஜகோபால்
- காதம்பரி - லட்சுமி
- சனகராஜ் - கதிரேசன்
- செந்தில் - சபாபதி
- மனோரமா - ராஜகோபாலனின் தாயாக
- வி. கே. ராமசாமி காவல் அதிகாரி
- வெண்ணிற ஆடை மூர்த்தி - கிருஷ்ணன்
- சுலக்சனா - ராமஜெயம்
- டிஸ்கோ சாந்தி - பத்மா
- கோவை சரளா -ஜானகி
- ஒய்.விஜயா - பத்மாவின் சகோதரி
- குமரிமுத்து - பிச்சைமுத்து
- லூசு மோகன் - கபாலி
- மேனஜர் சீனா - மேனாஜர்
- உசிலை மணி -ஐய்யர்
- சீனு
- வெங்கட்ராமன்
- குமரேசன்
- பூர்ணிமா
- சுமதி
# பொண்டாட்டி பொண்டாட்டிதான்

## ஒலித்தொகுப்பு

கங்கை அமரன் இசையில் 5 பாடல்கள் கொண்ட இதன் ஒலித்தொகுப்பு 1991இல் வெளிவந்தது, பா. விஜய், புதுமை பித்தன் ஆகியோர் பாடல்களை இயற்றியுள்ளார்.  
| எண் | பாடல் | பாடியோர் | காலம் |  |
| --- | --- | --- | --- | --- |
| 1 | *பொண்டாட்டி பொண்டாட்டிதான்* | மனோரமா | 2:54 |  |
| 2 | உன்னை விட ஊரில' | எஸ். பி. பாலசுப்பிரமணியம், சித்ரா | 3:50 |  |
| 3 | *பூத்ததே பூட்டு* | எஸ். பி. பாலசுப்பிரமணியம் | 4:23 |  |
| 4 | ''அடிக்கிற கை" | எஸ். பி. பாலசுப்பிரமணியம் | 3:48 |  |
| 5 | "மானே மயிலே" | கே. ஜே. யேசுதாஸ் | 4:11 | } |
# பினாகோலைல் ஆல்ககால்

**பினாகோலைல் ஆல்ககால்** (*Pinacolyl alcohol*) என்பது C<sub>6</sub>H<sub>14</sub>O என்ற மூலக்கூற்று வாய்ப்பாட்டால் விவரிக்கப்படும் கரிம வேதியியல் சேர்மமாகும். 3,3-டைமெத்தில்-2-பியூட்டனால் சேர்மத்தின் பொதுப்பெயர் பினாகோலைல் ஆல்ககால் ஆகும். பைன் ஆல்ககால் என்ற பெயராலும் அழைக்கப்படும் இச்சேர்மம் ஓர் ஈரிணைய ஆல்ககாலாகும்.
பினாகோலைல் ஆல்ககால் அட்டவணை 2 பொருள்கள் பட்டியலில் நரம்பு கடத்தி சோமன் என்ற நச்சுப்பொருளாக இடம்பெற்றுள்ளது.
# சுந்தர புருஷன் (1996 திரைப்படம்)

**சுந்தர புருஷன்** (*Sundara Purushan*) 1996 ஆம் ஆண்டு லிவிங்ஸ்டன் மற்றும் ரம்பா நடிப்பில் வெளியான இந்தியத் தமிழ்த் திரைப்படம். கட்டாயப்படுத்தித் திருமணங்கள் செய்யும் வழக்கத்தைச் சாடும் கதைக்களம் ஆகும் லிவிங்ஸ்டன் கதை மற்றும் திரைக்கதை எழுதி உள்ளார். ஒளிப்பதிவாளர் ஆர்தர். ஏ .வில்சனின் முதல் திரைப்படம். இத்திரைப்படம் 1999இல் கன்னட மொழியில் பி. சி. பட்டில் நடிப்பில் *சாணப்ப சண்ணேகவுடா* என்ற பெயரிலும், தெலுங்கு மொழியில் 2006 இல் சுனில் வர்மா மற்றும் ஆர்த்தி அகர்வால் நடிப்பில் அந்தால ராமுடு என்ற பெயரிலும், ஒடியா மொழியில் 2012 இல்அனுபவ் மொகந்தி மற்றும் வர்ஷா பிரியதர்ஷினி நடிப்பில் சம்திங் சம்திங் என்ற பெயரிலும் மறு ஆக்கம் செய்யப்பட்டு பெரும் வெற்றி பெற்றது.
# சுந்தர புருஷன் (1996 திரைப்படம்)

## கதைச்சுருக்கம்

கணேசன் (லிவிங்ஸ்டன்) தன் உறவுப்பெண் வள்ளியை (ரம்பா) சிறுவயதிலிருந்து விரும்புகிறான். அவன் தாய் இறந்தபின்பு, அவனது தந்தை வேறுபெண்ணைத் திருமணம் செய்ததால் வீட்டைவிட்டு வெளியேறும் சூழல் ஏற்படுகிறது. தந்தை இறந்த பின்பு 12 வருடங்கள் கழித்து இளைஞனாகத் தன்னுடைய வீட்டிற்குத் திரும்பிவந்து தன் பாட்டியுடன் வசிக்கிறான். தந்தையின் இரண்டாவது மனைவியின் மகனை (வடிவேலு) தன் சகோதரனாக ஏற்றுக் கொள்கிறான்.  
வள்ளியைத் திருமணம் செய்யும் விருப்பத்துடனேயே அவன் பாட்டி வீட்டிற்குத் திரும்புகிறான். ஆனால் வள்ளி, அந்த ஊரைச்சேர்ந்த வேலை தேடிக்கொண்டிருக்கும் ஆதரவற்ற ரகுவைக் (சவுமியன்) காதலிக்கிறாள். வள்ளியின் தந்தை ரகுவிற்கு வேலை கிடைத்தால் மட்டுமே திருமணம் செய்து வைப்பதாகக் கூறுகிறார்.  
ரகுவிற்கு வேலை பெற்றுத்தரும் கணேசன், வள்ளிக்கு ரகுவுடன் திருமணம் நடைபெறப் போவதை அறிந்து ஏமாற்றமடைகிறான். வள்ளியைத் தன் அண்ணனுக்குத் திருமணம் செய்துவைப்பதற்காக ரகுவின் மீது கொலைப்பழி சுமத்தி திருமணத்தன்று சிறைக்கு அனுப்புகிறான் வடிவேலு. வள்ளியின் தந்தை கணேசனை வள்ளியைத் திருமணம் செய்துகொள்ள வேண்டுகிறார். கணேசன் வள்ளியைத் திருமணம் செய்துகொள்கிறான்.  
குற்ற உணர்ச்சியின் காரணமாக வள்ளியை விட்டு விலகியே இருக்கும் கணேசனை தொடக்கத்தில் வள்ளிக்குப் பிடிக்காவிட்டாலும் சிறிதுசிறிதாக விரும்பத் தொடங்குகிறாள். மூன்று மாதங்களுக்குப் பிறகு கணேசன் அவன் சகோதரனுடன் பேசிக்கொண்டிருப்பதைக் கேட்கும் வள்ளிக்கு தான் ஏமாற்றப்பட்ட உண்மை தெரிந்து கோபப்படுகிறாள். வள்ளியை சமாதானப்படுத்தும் கணேசனின் முயற்சிகள் அனைத்தும் வீணாவதால் கணேசன் காவல்துறையில் ரகு நல்லவன் என்ற உண்மையைச் சொல்லி அவனை சிறையிலிருந்து விடுவிக்கிறான். வள்ளியுடன் மூன்று மாதங்களாக எந்த உறவுமின்றி வாழும் உண்மையைச் சொல்லி ரகு வள்ளியைத் திருமணம் செய்ய சம்மதிக்க வைக்கிறான்.  
கிராம மக்கள் அனைவரது முன்னிலையிலும் வள்ளியின் கழுத்திலுள்ள கணேசன் கட்டிய தாலியைக் கழற்றமுனையும்போது வள்ளி வாந்தி எடுக்கிறாள். இதனால் வள்ளி கர்ப்பமாக இருப்பதாக என்னும் ரகு திருமணத்திற்கு மறுக்கிறான். ரகு தன்னை முழுமையாக நம்புகிறானா? என்பதைச் சோதிக்கவே இப்படி செய்ததாகக் கூறும் வள்ளி, கணேசன் மட்டுமே தன்னை முழு நம்பிக்கையுடன் நேசிப்பதாகக் கூறி, தானும் கணேசனையே விரும்புவதாகக் கூறுகிறாள். கணேசனும் வள்ளியும் மகிழ்ச்சியுடன் இணைகின்றனர்.
# சுந்தர புருஷன் (1996 திரைப்படம்)

## நடிகர்கள்

- லிவிங்ஸ்டன் - கணேசன்
- ரம்பா - வள்ளி
- வடிவேலு - கணேசனின் சகோதரன்
- சவுமியன் (அறிமுகம்) - ரகு
- வினு சக்ரவர்த்தி
- வடிவுக்கரசி
- மதன்பாப்
- மயில்சாமி
- பசி நாராயணன்
- பயில்வான் ரங்கநாதன்
# சுந்தர புருஷன் (1996 திரைப்படம்)

## தயாரிப்பு

தினமலர்: சாதனை புரிந்த தமிழ்ப் படங்கள் என்ற வரிசையில் ***சுந்தர புருஷன்*** படத்தையும் பட்டியலிட்டது. மேலும் "***சுந்தர புருஷன்*** கதையைக் கேட்ட பல தயாரிப்பாளர்களும் ‘லிவிங்ஸ்டன் படத்தை இயக்கலாம். ஆனால் கதை நாயகனாக நடிக்கக்கூடாது’ என்று நிபந்தனை விதித்தார்கள். ஆனால், தயாரிப்பாளர் ஆர்.பி.சவுத்ரி மட்டும் லிவிங்ஸ்டன் நடிப்பதற்கு சம்மதம் தெரிவித்து அவரை உற்சாகப்படுத்தியதால் அவர் கதை நாயகனாக நடித்தார்".  
மெக்ஸ்டர்.காம் திருப்புமுனைத் திரைப்படங்கள் 100 என்ற வரிசையில் ***சுந்தர புருஷன்*** படத்தையும் பட்டியலிடப்பட்டது.  
குணச்சித்திர வேடங்களில் நடித்துவந்த லிவிங்ஸ்டன் கதாநாயகனாக நடித்த முதல் திரைப்படம்.  
இயக்குநர் எஸ்.ஜே.சூர்யா இப்படத்தில் உதவி இயக்குனராகப் பணிபுரிந்தது மட்டுமின்றி, "கெட்டப்ப மாத்தி செட்டப்ப மாத்தி" என்ற பாடலையும் எழுதினார்.
# சுந்தர புருஷன் (1996 திரைப்படம்)

## இசை

இப்படத்திற்கு சிற்பி இசையமைத்திருந்தார். இப்படத்தின் பாடல்களை எழுதியவர்கள் வைரமுத்து, காளிதாசன், எஸ். ஜே. சூர்யா, சரவணஞானம் ஆவர்.
| 1 | ராஜ ராஜனே | மனோ, சிற்பி, சுவர்ணலதா | 4:28 |  |
| --- | --- | --- | --- | --- |
| 2 | ஈரக்காத்து | சுஜாதா மோகன் | 4:44 |  |
| 3 | வெண்ணிலா வெண்ணிலா | கே.எஸ்.சித்ரா மற்றும் குழுவினர் | 4:32 |  |
| 4 | செட்டப்ப மாத்தி கெட்டப்ப மாத்தி | சுரேஷ் பீட்டர்ஸ் , சுவர்ணலதா | 4:57 |  |
| 5 | மருத அழகரோ | கே.எஸ்.சித்ரா | 4:40 |  |
| 6 | ஆடிப்பட்டி அம்முக்குட்டி | மால்குடி சுபா , சிற்பி | 4:48 | } |
# அனர்கலி ஆகர்சா

**அனர்கலி ஆகர்சா** (*Anarkali Akarsha*, ; பிறப்பு: 12 சூலை 1987) இலங்கையைச் சேர்ந்த நடிகை, ஒப்பனை அழகி, பாடகி, தொலைக்காட்சி தொகுப்பாளர், அரசியல்வாதி ஆவார். 2004ஆம் ஆண்டு நடைபெற்ற இலங்கை அழகி போட்டியில் மகுடம் சூடினார். அதே ஆண்டில் உலக அழகி அணிவகுப்பில் இலங்கை அழகியாக போட்டியிட்டார். இவர் நிறுவனத் தூதராகவும், நிதி திரட்டுபவராகவும் பணி புரிந்துள்ளார். கொழும்பு சர்வதேச பாடசாலையில் கல்வி கற்றார்.
# அனர்கலி ஆகர்சா

## திரைப்பட வாழ்க்கை

1995 ஆம் ஆண்டு சோமரத்தின திசாநாயக்க மற்றும் ரேணுகா பாலசூரிய ஆகியோரின் இயக்கத்திலும் தயாரிப்பிலும் வெளிவந்த ‘இட்டி பகன்’ என்ற தொலைக்காட்சி நாடகத்தில் முதன்முறையாக நடித்தார். இந்நாடகத்தில் *டெய்சி சுசன்* என்ற கதாபாத்திரத்தில் நடித்தார்.  
ஏழு ஆண்டுகள் இடைவெளிக்கு பின்னர் 2003 ஆம் ஆண்டு வெளிவந்த *பிஸ்சு டிரிபிள்*என்ற சிங்களப் படத்தில் முக்கிய வேடத்தில் நடித்தார். பின்பு பல வெற்றிப்படங்களில் நடித்தார்.  
*சின்யான் பாதா பதின்* என்ற தொலைக்காட்சி நாடகத்தில் ‘இனோகா’ என்ற கதாபாத்திரத்திலும், சந்துவரன்யா என்ற நாடகத்தில் *டான்யா* என்ற கதாபாத்திரமும் இவருக்கு பாராட்டுக்களைப் பெற்றுக் கொடுத்தது.''  
இலங்கை சிங்களத் திரைப்பட வரலாற்றில் மிகப் பிரபலமான நடிகைக்கான விருதை வென்ற இளவயது நடிகை அனார்கலி ஆவார். 22 இற்கும் அதிகமான திரைப்படங்களிலும், 10 தொலைக்காட்சி நாடகங்களிலும் நடித்து முன்னணியில் உள்ளார். நிறுவன விளம்பர தூதராகவும், தொகுப்பாளராகவும் பணியாற்றுகின்றார்.  
அனர்கலி பல இசைக் காணொளிகளிலும் நடித்துள்ளார். பாத்தியா, சந்தோசின் மீதம் செலென் காணொளி, துசன்த்தின் ஜெத்து நன் ஆகிய புகழ்பெற்ற காணொளிகளில் நடித்துள்ளார்.  
2012 ஆம் ஆண்டு லக்ஸ் தெரண பட விருதில் மிக பிரபலமான நடிகைக்கான விருதை வென்றார்.
# அனர்கலி ஆகர்சா

## அரசியல் வாழ்க்கை

அனர்கலி 2009 ஒக்டோபர் 29 இல் காலி மாவட்டத்தில் நடைபெற்ற தென் மாகாண சபைத் தேர்தலில் போட்டியிட்டு, தென் மாகாண சபைக்கு தெரிவானார்.
# அனர்கலி ஆகர்சா

## தொகுப்பாளர் பணி

தெரண தொலைக்காட்சியில் அனார்கலி நேரலை என்ற அவரது நிகழ்ச்சியை தொகுத்து வழங்கினார்.  
2010 ஆம் ஆண்டு நடந்த தெரண இசை விருதுகளின் தொகுப்பாளினியும் ஆவார்.  
தற்சமயம் சுவர்ணவாகினியில் அனர்கலியுடன் ஞாயிறு நேரலை எனும் தொலைக்காட்சி நிகழ்ச்சியை தொகுத்து வழங்குகின்றார்.
# அனர்கலி ஆகர்சா

## திரைப்பட விவரங்கள்

| 2003 | *பிஸ்ஸூ டிரிபள்* | நிசன்சலா | முதல் படம் |
| --- | --- | --- | --- |
| 2003 | *எக மலக பெடி* | டானியா |  |
| 2003 | *வன் ஷாட்* | ஷெர்ரி |  |
| 2005 | *ஹிரி போடா வெஸ்சா* | வீனா |  |
| 2006 | *அஞ்சலிகா* | கவ்யா |  |
| 2006 | நிலாம்பரே |  |  |
| 2007 | *சொந்தரு வசந்த* | அஞ்சு |  |
| 2007 | *திரு டானா ரினா* |  |  |
| 2008 | *தாரக மல்* | சுரன்யா |  |
| 2009 | *சிகுரு ஹதே* |  |  |
| 2009 | *சார் லாஸ்ட் சான்ஸ்* | ஆர்த்தியின் வருங்கால மனைவி |  |
| 2010 | மாகோ டிகோ டாய் | நம்பிக்கையூட்டும் |  |
| 2011 | கிங் ஹன்தர் | மொரின் |  |
| 2011 | *எதுமய் மேதுமய்* | டீனா |  |
| 2011 | *இட் இஸ் எ மேட்டர் ஒப் லவ்* | நடாஷா |  |
| 2013 | *சிஹினா லொவக்* | முக்கிய நடிகை |  |
| 2015 | *சன்ஜனா* | சஞ்சனா |  |
| 2016 | *ஜூலை 7* | அனார்கலி | } |
# அனர்கலி ஆகர்சா

## தொலைக்காட்சி நாடகங்கள்

| 1995 | *இட்டி பகன்* | டெய்ஸி சூசன் |  |
| --- | --- | --- | --- |
| 2004 | *சிகினயக் பாட படின்* | இனோகா |  |
| *சபையர் மற்றும் பட்டு* | தான்யா |  |  |
| *இசி தசுனா* |  |  |  |
| 2005 | *அருனொதய கலப்பய* |  |  |
| 2006 | *சந்துன்வரய* | தான்யா |  |
| 2007 | *குலா குமரிய* | சுவிமாலி |  |
| 2009 | *சண்ட சக்கி* |  |  |
| 2010 | *ரன் தலிய வளுவா* | டொசடர நோனா | } |
# புதிய புரூஸ் லீ (திரைப்படம்)

**புதிய புரூஸ் லீ** (Puthiya Bruce Lee) 2018இல் வெளியான அதிரடிக் காட்சிகள் நிறைந்த தமிழ் மொழியில் வெளிவந்த படமாகும். இப்படத்தை முளையூர் ஏ. சோணை என்ற அறிமுக இயக்குநர் எழுதி இயக்கியுள்ளார். இந்தத் திரைப்படத்தில் புரூஸ் லீ போலவே தோற்றமுடைய புரூஸ் என்ற நடிகர், ரசியா மற்றும் அஷ்வந்த் திலக் ஆகியோர் முன்னணி பாத்திரங்களில் நடித்துள்ளனர் இந்த படத்தில் தற்காப்பு கலை தொடர்பான சண்டை காட்சிகளில் ஈடுபட்டிருக்கும் முக்கிய பாத்திரத்தில் ப்ரூஸ் தோன்றி நடித்திருந்தார். இப்படம் புரூஸ் லீ நடித்த சண்டைக் காட்சிகளை மையமாகக் கொண்டு எடுக்கபட்டுள்ளது.
# புதிய புரூஸ் லீ (திரைப்படம்)

## கதைச் சுருக்கம்

ஒரு மலையோர கிராமத்தில் புரூஸ் தனது தாயுடன் வசித்து வருகிறான். அவனது கிராமத்தில் ஏற்படும் பிரச்சனைகளுக்கும், அதனால் வரும் ஆபத்துகளையும் தனியே நின்று எதிர்த்து போராடும் குணமுடையவன். ஊரிலுள்ள பெரும்பாலானோர் தங்களுக்கு ஏற்படும் சிக்கல்களைத் தீர்ப்பதற்கு புரூஸ் உதவியையே நாடுகிறார்கள். ஒரு நாள் நடந்த தீ விபத்தில் அவனது தாய் இறந்து போகிறார். புரூஸின் தாய் மாமன் அவனை மதுரைக்கு அழைத்துச் செல்கிறார். ஆனால் அந்த கிராமத்து மக்கள் தங்களை காப்பாற்ற அவனை திரும்ப அனுப்பிட அவனது தாய்மாமனிடம் வேண்டுகின்றனர். அவனது தாய்மாமன் தனது வியாபாரத்தில் சில பிரச்சனைகளைச் சந்திக்கிறார். கிராமத்து இளைஞன் புரூஸ் எவ்வாறு தனது சண்டையிடும் திறமைகளால் தனது தாய் மாமனின் சிக்கலைத் தீர்த்து வைக்கிறான் என்பதே படத்தின் கதையாகும்
# புதிய புரூஸ் லீ (திரைப்படம்)

## நடிகர்கள்

- புரூஸ் ஜான்
- ரசியா
- அஷ்வந்த் திலக்
- சுரேஷ் நரங்
# புதிய புரூஸ் லீ (திரைப்படம்)

## தயாரிப்பு

இந்த படத்தின் படப்பிடிப்பு 2013 ஆம் ஆண்டு துவங்கியது, ஆனால் தயாரிப்பில் ஏற்பட்ட சில தாமதங்களால் 2018 மே 25 அன்றுதான் வெளிவந்தது. பல திரைப்படங்களுக்கு உதவி இயக்குநராக பணியாற்றிய இதன் இயக்குநர் சோணை இறந்து போன தற்காப்புக் கலை வீரரும், நடிகருமான புரூஸ் லீ யின் நினைவுகளை மீண்டும் கொண்டு வருவதன் மூலம் தனது முதல் படத்திற்கு *புதிய புரூஸ் லீ * என்று பெயரிட்டார். கராத்தே என்ற தற்காப்புக் கலையில் நிபுணத்துவம் பெற்ற புரூஸ் ஜான் என்பவர் அசல் புரூஸ் லீயைப் போலவே இருந்ததால் அவர் இப்படத்திற்கு பொருத்தமானவராக இருந்தார் என இதன் இயக்குநர் கூறியுள்ளார். இதன் கதை புரூஸ் லீயின் இரு முக்கிய அம்சங்களான ஒழுக்கம் மற்றும் தைரியத்தை வெளிப்படுத்தும் விதமாக அமைந்தது என இயக்குநர் சோணை கூறுகிறார். இப்படத்தில் வில்லன் பாத்திரத்தின் நடித்துள்ள சுரேஷ் நரங் என்பவருக்கும் இதுவே முதல் படமாகும்.
# ஆல்பின் போரேன்

**ஆல்பின் போரேன்** (*Alpine borane*) என்பது C<sub>18</sub>H<sub>31</sub>B என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். கரிமத் தொகுப்பு வினைகளில் பயன்படும் ஒரு கரிம போரான் சேர்மத்தின் வர்த்தகப் பெயர் ஆல்பின் போரேன் ஆகும். நீர்மமாகத் தோன்றும் இச்சேர்மம் நிறமற்று காணப்படுகிறது.
# ஆல்பின் போரேன்

## தயாரிப்பு

9-போராபைசைக்ளோ (3.3.1) நோனேனை α-பினீனுடன் சேர்த்து சூடுபடுத்துவதால் ஆல்பின் போரேன் உருவாகிறது.
# ஆல்பின் போரேன்

## வினைகள்

இடக்காரணி மிகுந்த இந்த நாற்தொகுதி டிரையால்கைல்போரேன் முப்பரிமான தேர்திறனுடன் கீட்டோன்கள், ஆல்டிகைடுகள் போன்றவற்றை ஒடுக்குகிறது. இருமிய ஆல்டிகைடுகளை ஒடுக்கும் வினை மிட்லேண்டு ஆல்பின் போரேன் ஒடுக்கம் என்ற பெயரால் அழைக்கப்படுகிறது. எளிய முறையில் மிட்லேண்டு ஒடுக்கம் என்றும் இவ்வினை அழைக்கப்படுகிறது:  
:C<sub>8</sub>H<sub>12</sub>B-pinanyl + RCDO → C<sub>8</sub>H<sub>12</sub>BOCHDR + (+)-*d*-pinene.  
வினையில் உருவாகும் போரினிக் எசுத்தரை நீராற்பகுக்கும்போது ஆல்க்கால் உருவாகிறது  
:C<sub>8</sub>H<sub>12</sub>BOCHDR + H<sub>2</sub>O → C<sub>8</sub>H<sub>12</sub>BOH + HOCHDR.  
சிலவகை முப்பரிமான தேர்திறன் அசிட்டைலினிக் கீட்டோன்களை ஒடுக்கவும் இது மிகுந்த பயனை அளிக்கிறது.
# ஆல்பின் போரேன்

## தொடர்புடைய வினைப்பொருள்கள்

ஆல்கைல் பதிலீட்டு போரேன்கள் சிலவும் கரிமத் தொகுப்பு வினைகளில் சிறப்புமிக்க வினைப்பொருள்களாக உள்ளன. ஆல்பின் போரேனுடன் நெருக்கமான தொடர்புள்ள அத்தைகைய வினைப்பொருள்கள் 9-போராபைசைக்ளோ (3.3.1) நோனேன் மற்றும் டையைசோபினோகேம்பெயில்போரேன் ஆகியனவாகும்.
# பிரெண்டா மில்னெர்

**பிரெண்டா மில்னெர்** (**Brenda Milner**,பிறப்பு; ஜூலை 15, 1918): பிரித்தானிய- கனடிய நரம்புசார் உளவியலாளர் ஆவார். மருத்துவ நரம்புசார் உளவியல் துறையில் ஆய்விலக்கியத்தில் பல்வேறு தலைப்புகளில் விரிவாகப் பங்களித்திருக்கிறார். நரம்புசார் உளவியலின் நிறுவனர் எனச் சிலநேரம் இவர் குறிப்பிடப்படுகிறார். மில்னெர் 2010 ஆம் ஆண்டு, மக்கில் பல்கலைக்கழத்தில் நரம்பியல் துறை, நரம்பியல் அறுவை சிகிச்சை ஆகிய துறைகளில் பேராசிரியராகப் பணியாற்றினார். மேலும் மொண்ட்ரியால் நரம்பியல் நிறுவனத்தில் உளவியல் பேராசிரியராகவும் இருந்தார். 2005 ஆம் ஆண்டில் இவர் 20 பட்டங்களைப் பெற்றிருந்தார். மேலும் தனது 19 ஆண்டிலேயே பணியாற்றத் தொடங்கினார். *மில்னெர்* நரம்பியல் உளவியல் துறையின் நிறுவனராகவும் அதன் வளர்ச்சியில் பங்காற்றும் ஒரு இன்றியமையாத நபராகவும் விளங்குகிறார். இவர் 2009 இல் அறிவுசார் நரம்பியலுக்கான பல்சான் பரிசு பெற்றுள்ளார். மேலும் 2014 இல் ஜான் ஓ'கீஃப், மார்க்கஸ் ரெய்ச்சல் ஆகியோருடன் இணைந்து காவ்லி பரிசினைப் பெற்றுள்ளார். இவருக்கு ஜூலை 2018 -இல் நூறு வயது முடிவடைந்துள்ளது. இந்த வயதிலும் இவர் ஆராய்ச்சிப் பணிகளை மேற்பார்வை செய்தவண்ணம் உள்ளார்.
# பிரெண்டா மில்னெர்

## இளமை

பிரெண்டா லாங்க்ஃபோர்ட் (திருமணத்திற்குப் பின் பிரெண்டா மில்னெர்), 1918, ஜூலை 15 ஆம் நாள் இங்கிலாந்தின் மான்செஸ்டர் நகரில் பிறந்தார். இவருடைய தந்தை சாமுவேல் லாங்க்ஃபோர்ட், ஓர் இசை விமர்சகரும், இதழியலாளரும் ஆவார். இவருடைய தாயார் ஒரு மாணவப் பாடகர். அச்சமயத்தில் இக்கல்லூரியில் 400 பெண்களுக்கு மட்டுமே இடமிருந்தது. பிரெண்டா அவர்களில் ஒருவராக இடம்பெற்றார். பின்னர் தனக்கு கணிதம் படிக்க போதிய அறிவு இல்லை என உணர்ந்த பிரெண்டா உளவியல் துறைக்கு மாற்றிக்கொண்டார். 1939 இல் பிரெண்டா தனது பரிசோதனை உளவியல் படிப்பில் இளங்கலைப் பட்டம்பெற்றார். அப்பொழுது இப்படிப்பு மனித அறிவியல். என அழைக்கப்பட்டது.
# 1.2-டைபார்மைல் ஐதரசீன்

**1.2-டைபார்மைல் ஐதரசீன்** (*1,2-Diformylhydrazine*) என்பது N<sub>2</sub>H<sub>2</sub>(CHO)<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். வெண்மை நிறத்துடன் நீரில் கரையக்கூடிய ஒரு திண்ம வேதிப்பொருளாக இச்சேர்மம் உள்ளது. இதனுடைய தொடர்புள்ள ஒரு மோனோபார்மைல் ஒத்த இனம் பார்மிக் ஐதரசைடு (HCON<sub>2</sub>H<sub>3</sub>, ) ஆகும்.  
N-N, N-C, மற்றும் C=O பிணைப்பு இடைவெளிகள் முறையே 1.38, 1.33 மற்றும் 1.24 Å, என்ற அளவுகளுடன் சமதள மூலக்கூறு வடிவில் 1.2-டைபார்மைல் ஐதரசீன் காணப்படுவதாக எக்சுகதிர் படிகவியல் ஆய்வு தெரிவிக்கிறது.
# நெகனூர்பட்டி

கல்வெட்டுகள்]]  
**நெகனூர்பட்டி** (**Neganur Patti**) இந்தியாவின் தமிழ்நாடு மாநிலம், விழுப்புரம் மாவட்டம், வல்லம் ஊராட்சி ஒன்றியத்தில், நெகனூர் ஊராட்சியில் நெகனூர்பட்டி எனும் கிராமத்தில் ஒரு ச.கி.மீ. பரப்பில் அமைந்த சமணப் பண்பாட்டுத் தொல்லியல் தலமாகும். நெகனூர்பட்டி சமணப் பண்பாட்டுத் தலம் செஞ்சி நகரத்திற்கு வடகிழக்கே 6 கி.மீ. தொலைவில் உள்ளது.  
சிறுகுன்றுகள் சூழ்ந்த நெகனூர்பட்டியை **அடுக்கங்கள்** என்பர். இக்குன்றுகள் சிறுகுகைகள் கொண்டது. இக்குகைகளில் வரலாற்றுக் காலத்திற்கு முந்தைய பாறை ஓவியங்கள், தமிழ்ப் பிராமி கல்வெட்டுகள் மற்றும் சமணர் படுகைகள் கொண்டுள்ளது.
# நெகனூர்பட்டி

## இதனையும் காண்க

- தமிழ்நாட்டில் சமணம்
# மறுபடியும்

**மறுபடியும்** (Marupadiyum) 1993 இல் வெளிவந்த இந்திய நாடகத் தமிழ்த் திரைப்படமாகும். இத்திரைப்படத்தை பாலுமகேந்திரா எழுதி இயக்கியிருந்தார். ரேவதி, நிழல்கள் ரவி, அரவிந்த் சாமி, ரோகினி ஆகியோர் முன்னணிக் கதாபாத்திரங்களில் நடித்திருந்தனர். இத்திரைப்படம் 1992-இல் வெளியான "ஆர்த்" எனும் இந்தித் திரைப்படத்தின் மீள் உருவாக்கமாகும். இத்திரைப்படம் துளசியின் திருமணத்தின் பின் அவள் எதிர்நோக்கும் பிரச்சனைகளை அடிப்படையாகக் கொண்டது. இத்திரைப்படம் விமர்சன இரீதியிலும், வியாபார இரீதியிலும் வரவேற்பைப் பெற்றது. இத்திரைப்படத்தில் துளசி எனும் வேடத்தில் நடித்தமைக்காக 41 வது பிலிம்பேர் விருது வழங்கும் விழாவில் சிறந்த தமிழ்த் திரைப்பட நடிகைக்கான விருது வழங்கப்பட்டது.